# הזמנה להשתתף במפגש העשרה בנושא:

**סקירת התהליכים הדיגיטליים בהובלת מנהל התכנון לשיפור תהליכי הרישוי**

# בשיתוף עם מנהל תכנון

# יום רביעי, בתאריך 21.2.2018, בין השעות 16:00-17:30 בית ציוני אמריקה, ת"א

**הרצאות העשרה נוספות יועברו בין השעות 17:45-19:15 (בכפוף למפורט מטה)**

בשנה האחרונה נכנסו לתוקפן תקנות התכנון והבנייה (רישוי בנייה), התשע"ו-2016, אשר מסדירות וקובעות הוראות חדשות לגבי היבטים שונים הנוגעים להגשת בקשות להיתר בנייה, בין היתר על ידי שימוש ב"מערכת רישוי זמין".

כפי שעדכנו בעבר, ארגון המהנדסים והאדריכלים העצמאיים מקיים שת"פ המתבטא בקשרי עבודה רציפים וחיוניים עם מנהל תכנון, בכל הנוגע לקשיים ולמגבלות הטכניות שהתעוררו אגב השימוש המתמשך במערכת. כחלק משיתוף פעולה זה, הוחלט על קיום מפגש אשר יעסוק בסוגיות אלו ויציע מידע מקיף על הרפורמה הדיגיטלית החשובה ברישוי הבנייה, אשר אמורה להוות פלטפורמה לקיום ממשקי עבודה, העברת מידע והאחדת השפה המקצועית של עולם הרישוי.

**לו"ז:**

* **16:00-16:45 - סקירת התהליכים הדיגיטליים בהובלת מנהל התכנון לשיפור תהליכי הרישוי -** אדר' יעל קרמה, מנהלת אגף רשויות רישוי, אגף רגולציה, מנהל תכנון
* **16:45-17:00 - דיון פתוח קצר-** מענה לשאלות
* **17:00-17:30** - הפסקה
* **17:30-17:45 -** **האם אתה יודע לזהות את הכוכב? הרצאה בנושא שיפור מיומנויות למראיינים** – גב' ורד עידו גרוסמן, מנהלת מכון תימה לאבחון והשמה
* **17:45-18:45 - מחקרים מוכיחים – תשלום ראוי עבור תכנון הוא השקעה שחוסכת כסף!-** ליאור שנבל, שותף בכיר, חברת פרסייס

**\*ההשתתפות תתאפשר לחברי ארגון בלבד, אשר חברותם בתוקף במועד הרישום.   
  
  
הרחבה  
האם אתה יודע לזהות את הכוכב? הרצאה בנושא שיפור מיומנויות למראיינים** – גב' ורד עידו גרוסמן, מנהלת מכון תימה לאבחון והשמה

למרבית המנהלים חסר ידע בסיסי בניהול ראיון עבודה אפקטיבי, בעזרתו יוכלו להבין כמה המועמד/ת מתאים/מה להם, לארגון, ולסביבת העבודה הייחודית. ההרצאה תעניק כלים מגוונים ושונים לבחירת המועמד המתאים ביותר.

**מחקרים מוכיחים – תשלום ראוי עבור תכנון הוא השקעה שחוסכת כסף!-** ליאור שנבל, חברת פרסייס

איך מזמינים עבודת תכנון בעולם לעומת ישראל ומה הן ההשפעות? מה זה QBS? בחירה על בסיס איכות, כיצד נעשית?